Diari Oficial de la Generalitat Valenciana


Sumari del DOGV 1294, del 02-05-1990 (1990/817243)

RESOLUCIÓ de 3 d'abril de 1990, de la Direcció General de la Funció Pública, per la qual es convoca concurs per a la provisió de llocs de treball del grup D, Auxiliars de laboratori.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   1294

Data del DOGV
:   02-05-1990

Secció del DOGV
:   AUTORITATS I PERSONAL

Número del document
:   1990/817243


Data del document
:   03-04-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO de 3 d'abril de 1990 de la Direcció General de la Funció Pública, per la qual es convoca concurs per a la provisió de llocs de treball del grup D, auxiliars de laboratori.  
Una vegada realitzades les proves d'habilitació del grup D, convocades en virtut de la resolució de 21 d?octubre de 1988 (DOGV, núm. 933 de 31 de octubre de 1988), convoque concurs per a la provisió de llocs de treball que puguen ser exercits per funcionaris de carrera, contractats laborals de caràcter indefinit i auxiliars de laboratori, pertanyents a l?esmentat grup, així es permet la mobilitat del personal ja integrat a l?àmbit de l'Administració de la Generalitat Valenciana que així ho sol·licitarà, a fi de possibilitar la redistribució d'efectius per atendre les necessitats d'aquesta; subsidiàriament queden convocades per al personal nomenat habilitat per la resolució de 25 de gener de 1990, (DOGV núm. 1264 de 14 de març de 1990) del Hble. Sr. Conseller d?Administració Pública.  
Per tot això, d'acord amb allò previst a la Llei 10/ 85 de 31 de juliol, de la Funció Pública Valenciana, Decret 69/1986, de 2 de juny del Consell de la Generalitat Valenciana, pel qual s'aprovava el Reglament de Selecció de Personal i Provisió de Llocs de Treball, i conformement al Conveni Col·lectiu de Personal Laboral al servei de la Generalitat Valenciana, subscrit el 26 d?abril de 1988 (DOGV, núm. 843 de 10 de juny de 1988), es convoca concurs per a la provisió de llocs de treball del grup D, auxiliars de laboratori, els quals s'inclouen a l'annex I, amb subjecció a les següents bases:  
Primera: Podran participar en aquest concurs:  
A) Els funcionaris de carrera del grup D que exercesquen llocs catalogats com a auxiliars de laboratori en els següents casos:  
a) Amb caràcter voluntari:  
1. Quan estaran en actiu al servei de la Generalitat Valenciana.  
2. Quan es trobaran en situació d?excedència voluntària si al final del termini de presentació d'instàncies portaven més de dos anys en aquesta situació.  
3. Quan es trobaran en situació de serveis especials.  
b) Amb caràcter forçós:  
1. Quan es trobaran en servei actiu amb destinació provi-  
2. Quan es trobaran en situació d?excedència forçosa.  
3. Els suspesos, una vegada complert el temps de suspensió.  
B) Els contractats laborals de caràcter indefinit del grup D que exercesquen llocs catalogats com de auxiliars de laboratori, en els següents casos:  
a) Amb caràcter voluntari:  
1. Quan estaran en actiu al servei de la Generalitat Valenciana.  
2. Quan es trobaran en situació d?excedència voluntària si al final del termini de presentació d'instàncies duien més d'un any en aquesta situació  
3. Quan es trobaran en situació d?excedència forçosa.  
b) Amb caràcter forçós, quan es troben en servici actiu amb destinació provisional.  
c) Amb caràcter forçós, el personal que superà les proves d'habilitació i va ser nomenat habilitat per la resolució de 25 de gener de 1990 (DOGV, núm. 1264 de 14 de marq de 1990), de l?Hble. Sr. Conseller dadministració Pública, referent al personal que va reeixir en les proves selectives del grup D, personal laboral, auxiliars de laboratori.  
Segona:  
1. La determinació del personal que ocupa llocs de auxiliars de laboratori (grup D) es farà d?acord amb les relacions de llocs de treball publicats en el DOGV.  
2. Els funcionaris de carrera que participen en aquest concurs, no perdran la seua condició de funcionaris encara que el lloc on vagen destinats estiga classificat com a laboral.  
3. En els supòsits d?excedència voluntària, forçosa o suspensió, serà la Direcció General de la Funció Pública la que acredite la possibilitat de participar en la convocatòria tenint en compte el nomenament, el contracte o els antecedents documentals que justifiquen la condició de auxiliars de laboratori de l?interessat.  
Tercera: 1. Els funcionaris de carrera en excedència forçosa i els suspesos que, complert el temps de suspensió, no participen en aquest concurs seran declarats excedents voluntaris.  
2. Els funcionaris i contractats laborals de caràcter indefinit amb destinació provisional que no hi participen seran destinats per sorteig i amb caràcter forçós a les vacants que resulten després d?atendre les sol·licituds de la resta dels concursants que tinguen la condició de funcionaris de carrera i de contractats laborals de caràcter indefinit.  
3. El personal habilitat esmentat a l'apartat C) de la base primera que no hi participe, perdrà tots els seus drets, i la condició d'habilitat de la Generalitat Valenciana.  
Quarta: Les sol·licituds per prendre part en aquesta convocatòria, dirigides a l?Il·lm. Sr. Director General de la Funció Pública, Conselleria d?Administració Pública, c/ del Miquelet núm. 5, 46387 - València, i ajustades al model publicat com a annex II d?aquesta resolució, es presentaran en el termini de 15 dies hàbils, comptadors a partir de l?endemà de la publicació d?aquesta convocatòria en el Diari Oficial de la Generalitat Valenciana, al Registre General de la Conselleria d'Administració Pública o als Serveis Generals o Territorials de les respectives conselleries.  
Cinquena: Les peticions es formalitzaran mitjançant la cita, per ordre de prelació, segon el número que cada lloc de treball té adjudicat en aquest concurs de trasllats.  
Sisena: La valoració dels mèrits per a l'adjudicació dels llocs als funcionaris de carrera i als contractats laborals de caràcter indefinit es farà d'acord amb l?establert per la resolució de 27 de gener de 1988, (DOGV núm. 754 de 2 de febrer de 1988) de la Direcció General de la Funció Pública per la qual s?establia el barem aplicable en els concurs per a la provisió de llocs de treball de la Generalitat Valenciana.  
Setena: Els mèrits hauran d?acreditar-se amb documents fefaents o còpia compulsada d?aquests, expedits per les institucions o organismes que pertoquen i, si cal, per les secretaries generals de les conselleries on presten els seus serveis els concursants. Aquells mèrits que hi ha anotats al Registre Personal de la Direcció General de la Funció Pública, no caldrà acreditar-los documentalment, sense perjudici de la ulterior verificació per aquesta unitat de Registre i sempre que l?interessat, en la instància, en faça menció expressa.  
Els concursants que procedesquen de la situació de suspesos adjuntaran a la seua sol·licitud documentació acreditativa de la terminació del període de suspensió.  
Els excedents voluntaris per interés particular adjuntaran a la seua sol·licitud declaració de no haver estat separats del servei en cap de les administracions públiques.  
Vuitena: 1. L?ordre de prioritat per a l'adjudicació de les places al personal funcionari i al contractat laboral de caràcter indefinit l?establirà la puntuació obtinguda segons el barem de la base sisena, sense perjudici de l?establert en l'art. 42 de la Llei 10/85 de 31 de juliol i els articles 8 i 10 del conveni, col·lectiu vigent per al personal al servei de la Generalitat Valenciana.  
Els casos d?empat en la puntuació final seran resolts pel tribunal atenent el criteri de major antiguitat. En cas de persistir l?empat, es resoldrà segons la puntuació obtinguda per titulacions i diplomes. Si encara s'hi persistia, la plaça s'adjudicarà per sorteig.  
2. Adjudicats els llocs, s?assignaran les vacants als habilitats per l?ordre establert en la resolució del tribunal qualificador de 28 de setembre de 1989 (DOGV, núm. 1164 de 18 de octubre de 1989).  
Al personal habilitat que no se li haja adjudicat cap dels lloes sol·licitats, se li ofertarà les vacants que no hi hagen estat assignades, i podrà optar-hi seguint l?ordre establert en la resolució esmentada al paràgraf anterior.  
Si, una vegada finalitzat el procés d'adjudicació descrit en el paràgraf anterior, hi havia vacants sense cobrir, s'assignaran forçosament per sorteig als habilitats pendents de destinació, seguint l'ordre de menor a major puntuació establert en la citada resolució.  
En el supòsit que, adjudicades totes les vacants, hi hagués habilitats als quals no se?ls haja atorgat cap vacant, se?ls adjudicaran, amb caràcter provisional, les resultes d'aquest concurs atenent l'ordre d'assignació esmentat en la resolució de 28 de setembre de 1989.  
Novena: 1. Els trasllats que es deriven de la resolució d'aquest concurs, tindran la consideració de voluntaris per a aquell personal que no hi haja hagut de concursar amb caràcter forçós.  
2. Les destinacions adjudicades seran irrenunciables. Desena Aquesta convocatòria es resoldrà mitjançant una resolució de l'Il·lm. Sr. Director General de la Funció Pública en el termini màxim de 3 mesos comptadors des de la finalització del termini de presentació d'instàncies.  
Onzena: La composició del tribunal que efectuarà la valoració dels mèrits serà aquesta:  
Titulars:  
- Sr. Luis de la Puerta Castelló, representant de la Conselleria d?agricultura i Pesca.  
- Sr. Miguel Mut Català, representant de la Conselleria d'Agricultura i Pesca.  
- Sra. Amparo Clérigues Benlloch, representant de la Direcció General de la Funció Pública.  
- Sr. Amparo Pamblanco Mares, representant del sindicat UGT.  
- Sra. Violeta Ortega Calabuch, representant del sindicat CCOO.  
Suplents:  
- Sr. José Custodio Schepp, representant de la Conselleria d?agricultura i Pesca.  
- Sr. Alberto Navarro Climent, representant de la Conselleria d?agricultura i Pesca.  
- Sra. Adoración de Rufino Ramón, representant de la Direcció General de la Funció Pública.  
- Sra. Manuela Gisbert Torres, representant del sindicat UGT.  
- Sr. Vicente Soriano Beso, representant del sindicat CCOO.  
El Director General de la Funció Pública: Rafael Garcia i Maties.  
Veure annex